b'\n_START_ARTICLE_\nJernej \xc4\x8crnko\n_START_SECTION_\n\xc5\xbdivljenje in delo\n_START_PARAGRAPH_\nPo okupaciji Jugoslavije so ga nem\xc5\xa1ki okupatorji leta 1941 izgnali v Srbijo. Od 1944 je bil udele\xc5\xbeenec narodnoosvobodilne borbe. Diplomiral je leta 1954 na ljubljanski Fakulteti za agronomijo, gozdarstvo in veterinarstvo ter 1978 doktoriral iz agronomskih znanosti. Strokovno se je izpopolnjeval v ZDA. Po diplomi se je zaposlil na In\xc5\xa1titutu za sadjarstvo (1954-1958) in Kmetijskem zavodu (1958-1974); leta 1975 pa je postal znanstveni svetnik za podro\xc4\x8dje sadjarstva pri izpostavi ljubljanske Biotehni\xc5\xa1ke fakultete v Mariboru. Kot raziskovalec se je ukvarjal s kri\xc5\xbeanjem, selekcijo in vzgojo doma\xc4\x8dih sort jablan, prou\xc4\x8devanjem vegatativnih podlag, oplojevalnih odnosov med sortami in kemi\xc4\x8dnim red\xc4\x8denjem cvetja in plodov pri jablanah. Vzgojil je sorti lonjon in maja. Je avtor preko 90 strokovnih in znanstvenih del ter razprav. Leta 1979 je prejel nagrado Sklada Borisa Kidri\xc4\x8da.'